wickkiey/tamil-wikipedia-chunked huggingface dataset:
# பட்டீச்சரம் துர்க்கையம்மன் கோயில்

## துர்க்கையம்மன்

மற்ற இடங்களைப் போலல்லாமல் துர்க்கையம்மன் ஸ்வரூபணியாக காட்சி தருகிறாள். தன்னைச் சரண் அடையும் பக்தர்களுக்கு உடனே அருள்புரிய காலைஎடுத்து வைத்துப் புறப்படுகிற தோற்றத்தில் துர்க்கை நிற்பது இன்னொரு சிறப்பு. எட்டு கரங்களில் ஒரு கரத்தில் கிளியை வைத்துள்ளார். மகிஷாசுரன் தலை மேல் பாதங்களை வைத்து, சிம்ம வாகனத்தில் எட்டுக் கரங்களுடன் மகர குண்டலங்களுடன் திரிபங்க ரூபியாய் மூன்று நேத்திரங்களுடன் கம்பீரமாக காட்சி தருகிறாள்.  
ஆறடி உயரத்தில், அழகாக புடவை கட்டி, எலுமிச்சை மற்றும் ரோஜா மாலை அணிந்துள்ளார். எருமை முகமுடைய மகிஷாசுரனைக் காலில் மிதித்து, நிமிர்ந்து நின்ற கோலத்தில் காட்சி அளிக்கிறார். பிற ஆறு கரங்களில் சங்கு, சக்கரம், வில், அம்பு, வாள், கேடயம் ஆகிய ஆயுதங்களைக் கொண்டு சாந்தமாக போர் முடித்த கோலத்தில் காணக் கிடைக்கிறாள். இடப்பக்கம் நோக்கியுள்ள வாகன சிம்மத்தின் ரூபிணியாக விளங்குகிறாள். துர்க்கை இங்கு சாந்த சொரூபிணியாக இருப்பதை அவளது புன்னகை தவழும் முகமும், வலப்புறம் திரும்பியுள்ள சிம்ம வாகன முகமும் நிரூபிக்கிறது. பக்தர்களை வரவேற்கும் கோலத்தில் வெற்றி வாகை சூடிய நிலையில் இருக்கிறாள்.  
துர்க்கையம்மனின் எட்டு கரங்களில் காணப்படும் முத்திரைகள் கீழ்க்கண்ட பொருளைத் தருகின்றன.
# பட்டீச்சரம் துர்க்கையம்மன் கோயில்

## குடமுழுக்கு

பட்டீச்சரம் பட்டீஸ்வரர் கோயில் மற்றும் துர்க்கையம்மன் கோயிலின் குடமுழுக்கு மன்மத வருடம் தை மாதம் 15ஆம் நாள் 29 ஜனவரி 2016 அன்று நடைபெற்றது.
# யோகான் கோட்லீப் கான்

**யோகான் கோட்லீப் கான்** (*Johan Gottlieb Gahn*, 19 ஆகத்து 1745 – 8 திசம்பர் 1818) என்பவர் சுவீடன் நாட்டைச் சேர்ந்த ஒரு வேதியியலாளர் மற்றும் உலோகவியல் வல்லுநர் ஆவார். இவர் 1774 ஆம் ஆண்டில் மாங்கனீசு தனிமத்தைக் கண்டுபிடித்தார்.  
1762 முதல் 1770 வரையிலான காலத்தில் கான் உப்சாலாவில் கல்வி கற்றார். அங்கு, தோர்பெர்ன் பெர்க்மான் மற்றும் காரல் வில்லெம் சீலெ முதலான வேதியியலாளர்களுடன் பழகும் வாய்ப்பு அவருக்கு கிட்டியது. 1770 இல் இவர் சுவீடனிலுள்ள பாலன் நகருக்கு குடியேறினார். இவ்வூரில், தாமிரம் உருக்குதலை மேம்படுத்தும் முறைகளை அறிமுகப்படுத்தினார். துத்தம், கந்தகம் மற்றும் அடர்சிவப்பு சாயம் தயாரிக்கும் பல தொழிற்சாலைகள் உருவாக்குவதில் இவர் பங்கேற்றார்.  
சுவீடனின் அரசுத்துறை கனிம வாரியத்தில் வேதியியலாளராக 1773 முதல் 1817 வரை பணியாற்றினார். தன்னுடைய அறிவியல் கண்டுபிடிப்புகளை வெளியிடுவதில் இவர் மிகவும் தயக்கம் காட்டினார். ஆனால் பெர்க்மான் மற்றும் வில்லெம் சீலெவிடம் அவற்றைப்பற்றி தயக்கமின்றி உரையாடினார். மாங்கனீசு ஈராக்சைடை கரிமம் உபயோகித்து மாங்கனீசாக ஒடுக்கியது இவருடைய கண்டுபிடிப்புகளில் ஒன்றாகும். இதுவே மாங்கனீசை தனிமமாக முதன்முதலில் தனிமைப்படுத்திய முறையுமாகும்.  
1874 ஆம் ஆண்டில் சுவீடனின் இராயல் அறிவியல் பயிற்சி நிறுவனத்தின் உறுப்பினராகத் தேர்ந்தெடுக்கப்பட்டார். சுவீடன் நாட்டு சுரங்கத் துறையில் மேலாளராகவும் பணியாற்றியுள்ளார்.  
கானைட்டு (ZnAl<sub>2</sub>O<sub>4</sub>) என்ற ஆக்சைடு தாதுப்பொருள் இவரது பெயரால் அழைக்கப்படுகிறது.
# புன்னைநல்லூர் கோதண்டராமர் கோயில்

**புன்னைநல்லூர் கோதண்டராமர் கோயில்**, தமிழ்நாடு, தஞ்சை மாவட்டம், புன்னைநல்லூர் கிராமத்தில் புன்னைநல்லூர் மாரியம்மன் கோயிலுக்கு அருகில் அமைந்துள்ளது.
# புன்னைநல்லூர் கோதண்டராமர் கோயில்

## நிருவாகம்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# புன்னைநல்லூர் கோதண்டராமர் கோயில்

## வரலாறு

கி.பி.1739-1763இல் இக்கோயில் கட்டப்பட்டது. நேபாள மன்னர் ஒருவரால் தஞ்சாவூர் மன்னருக்கு அன்பளிப்பாகக் கொடுக்கப்பட்ட சாளக்கிராமக் கல்லினால் ஆன சிலைகள் கருவறையை அலங்கரிக்கின்றன. கோதண்டராமர், சீதா, லட்சுமணர், சுக்ரீவரோடு நின்ற கோலத்தில் எழுந்தருளியுள்ளார். இக்கோயிலில் உள்ள இராமர் ,சீதை, இலக்குவன் ஆகியோரின் உற்சவர் சிலைகள் 1400 ஆண்டுகள் பழமையானவை என்று கருதப்படுகின்றன. இவை இங்கிருந்து 25 கி.மீ. தொலைவில் உள்ள நீடாமங்கலம் அருகே உள்ள பூவானூர் கிராமத்தில் கண்டெடுக்கபட்டு இங்கு கொண்டுவரப்பட்டதாகக் கூறப்படுகிறது.
# புன்னைநல்லூர் கோதண்டராமர் கோயில்

## கோயில் அமைப்பு

ராஜகோபுரம், பலி பீடம், கொடி மரம், திருச்சுற்று, முன்மண்டபம், கருவறை, விமானம் போன்ற அமைப்புகளுடன் அமைந்துள்ளது. இக்கோயில் கருவறை விமானம் சௌந்தர்ய விமானம் என்று அழைக்கப்படுகிறது. கருவறையில் கோதண்ட இராமர் வலக்கையில் சரமும், இடக்கையில் கோதண்டமும் ஏந்தியுள்ளார். அவரின் வலப்புறம் சீதையும், இடப்புறம் இலக்குவனும் நின்ற கோலத்தில் உள்ளனர். திருச்சுற்றில் சக்கரத்தாழ்வார் சன்னதி, ஆழ்வார் சன்னதி, தல மரமான புன்னை மரம், ஜயவீர ஆஞ்சநேயர் சன்னதி ஆகியவை உள்ளன.இக்கோயிலின் பிரகார சுற்றுச்சுவரில் இராமாயணக் காட்சிகள் ஓவியமாகத் தீட்டப்பட்டுள்ளன. இக்கோயிலுக்கு 12 படிகள் ஏறிச் செல்லவேண்டும்.
# மாஸ்தி வெங்கடேச ஐயங்கார்

**மாஸ்தி வெங்கடேச ஐயங்கார்** (Maasthi Venkatesa Iyengar 6 சூன் 1891 – 6 சூன் 1986) என்பவர் கன்னடத்தின் புகழ்பெற்ற புதின, சிறுகதை எழுத்தாளராவார். இவர் இந்தியாவின் இலக்கியத்துக்கான உயர் விருதான ஞானபீட விருது பெற்ற நான்காவது கன்னட எழுத்தாளராவார். இவர் மாஸ்த்தி கன்னடத ஆஸ்தி (மாஸ்த்தி கன்னடத்தின் சொத்து) என்று போற்றப்படுபவர். மைசூர் மன்னர் நான்காம் கிருட்டிணராச உடையார் இவருக்கு ‘ராஜசேவசக்தா’ என்ற பட்டத்தை வழங்கி கவுரவித்தார்.
# மாஸ்தி வெங்கடேச ஐயங்கார்

## வாழ்க்கை

மாஸ்த்தி கர்நாடக மாநிலம் கோலார் மாவட்டத்தின் ஹொசஹல்லி என்ற இடத்தில் தமிழ் ஐயங்கார் குடும்பத்தில் 1891இல் பிறந்தார். இளமைப் பருவத்தை மாஸ்தி என்ற கிராமத்தில் கழித்தார். 1914இல் சென்னை பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார்.  
பிறகு இந்தியன் குடிமைப் பணி தேர்வை முடித்து, மதிப்புமிக்க பல பதவிகளில் கர்நாடகத்தின் பல இடங்களில் பணியாற்றினார். 26 ஆண்டுகால பணிக்குப் பின் மாவட்ட ஆட்சியராக பதவி உயர்வு பெற்றார். 1943இல் தனது பணியில் இருந்து விலகனார். இவருக்கு எழுதுவதில் ஆர்வம் இருந்ததால் சிறிது காலம் ஆங்கிலத்தில் எழுதி வந்தார். பிறகு கன்னட மொழியில் ஸ்ரீநிவாசா என்ற புனைப் பெயரில் சிறுகதைகள், நாவல்கள் எழுதத் தொடங்கினார்.
# மாஸ்தி வெங்கடேச ஐயங்கார்

## பணிகள்

இவர் எழுதிய முதல் நூல் 1910இல் வெளியான ‘ரங்கன மதுவே’ கடைசி நூல் மாதுகரே ராமண்ணா 1985இல் வெளிவந்தது. இவரது ‘கெலவு சன்ன கதெகளு’ (சில சிறுகதைகள்) என்ற சிறுகதைத் தொகுப்பு, நவீன கன்னட இலக்கிய உலகில் குறிப்பிடத்தக்க படைப்பாகும். இவர் நிறைய கவிதைகளையும்,பல நாடகங்களையும் எழுதியுள்ளார். புகழ்பெற்ற வேற்றுமொழி நாடகங்களை மொழிபெயர்த்துள்ளார். ‘ஜீவனா’ என்ற மாத இதழின் ஆசிரியராக 1944 முதல் 1965 வரை பணியாற்றினார். சிறந்த எழுத்தாளரான இவர் கன்னடத்தில் 123 நூல்களையும், ஆங்கிலத்தில் 17 நூல்களையும் தம்வாழ்நாளில் எழுதியுள்ளார். 1983இல் இவரது சிக்கவீர ராஜேந்திரா என்கிற புதினத்திற்காக ஞானபீட விருது பெற்றார். இப்புதினம் குடகின் கடைசி மன்னரின் வரலாறை மையமாக் கொண்டது. ‘சென்னபசவ நாயக்கா’ என்னும் புதினம் இவரது இன்னொரு புகழ்பெற்ற வரலாற்றுப் புதினம் ஆகும்.  
தமிழராகப் பிறந்து கன்னட இலக்கியத்தில் சாதனை படைத்த மாஸ்தி வெங்கடேச ஐயங்கார் தனது 95 வயதில் 1986இல் மறைந்தார். அவரது நினைவைப் போற்றும் விதமாக, சிறந்த கன்னட எழுத்தாளர்களுக்கு ‘மாஸ்தி வெங்கடேச ஐயங்கார் விருது’ 1993 முதல் ஆண்டுதோறும் கர்னாடக அரசால் வழங்கப்பட்டு வருகிறது. இவர் பெங்களூர் பசவன் குடியில் வாழ்ந்த வீட்டை கர்நாடக அரசு அருங்காட்சியமாக பராமரிக்கப்படுகிறது.
கோலார் மாவட்டம் மாஸ்தி கிராமத்தில் உள்ள இவரது வீடு நூலகமாக மாற்றப்பட்டு, கர்நாடக அரசால் பராமரிக்கப்படுகிறது. அங்கு ‘மாஸ்தி உறைவிடப் பள்ளி’ என்ற பள்ளியை கர்நாடக அரசு 2006-ல் தொடங்கியது.
# சிர்க்கோனியம் (IV) சல்பைடு

**சிர்க்கோனியம்(IV) சல்பைடு** (*Zirconium(IV) sulfide*) அல்லது **சிர்க்கோனியம் இருசல்பைடு** (*Zirconium disulfide*) என்பது ZrS<sub>2</sub> என்ற மூலக்கூறு வாய்பாடுடன் கூடிய ஒரு வேதிச் சேர்மம் ஆகும். இது கருநீலமும் பழுப்பும் கலந்த நிறத்தில் திண்மமாகக் காணப்படுகிறது. காட்மியம் அயோடைடு சேர்மம் போலவே அடுக்கு அமைப்பை ஏற்றுள்ளது.  
நெருங்கிய தொடர்புடைய டைட்டானியம் இருசல்பைடு போல சிர்க்கோனியம்(IV) சல்பைடும் சிர்க்கோனியம் உலோகமும் கந்தகமும் சேர்த்து சூடாக்குவதன் மூலம் தயாரிக்கப்படுகிறது. அயோடின் வாயுவை உபயோகப்படுத்தி ஆவி பெயர்வு வினை மூலமாக சிர்க்கோனியம்(IV) சல்பைடை தூய்மையாக்க முடியும்.
# வரலாற்று வானியல்

**வரலாற்று வானியல்** *( Historical astronomy )* என்பது வானியல் தரவுகளின் வரலாற்றை ஆய்வு செய்கின்ற அறிவியல் துறையாகும். வானியல் வரலாற்றுத் தன்மை தொடர்புடைய துறைகளில் ஆர்வத்தை அதிகரிப்பதே வரலாற்று வானியல் பிரிவு இருப்பதன் நோக்கம் என்று 1899 இல் நிறுவப்பட்ட அமெரிக்க வானியல் கழகம் தெரிவிக்கிறது. வானியலின் வரலாற்றையும் நாம் வரலாற்று வானியலில் சேர்த்துக் கொள்வதால், தொல் வானியல் தொடங்கி எவையெல்லாம் அறியப்பட்டன என்றும் அத்தகைய வரலாற்றுப் பதிவுகளை தற்கால நவீன வானியற்பியல் சிக்கல்களுக்கு தீர்வு காணப் பயன்படுத்துவதற்கும் வாய்ப்பு கிடைக்கிறது . பண்டைய மற்றும் வரலாற்று கண்காணிப்புப் பதிவுகள் மூலம் நீண்ட கால வானிகழ்வு போக்குகளான கிரகண வடிவங்கள் மற்றும் விண்மீன் மேகங்களின் திசைவேகம் ஆகியவற்றை அறிந்து தெளிவடைய முடிகிறது . மாறாக, நன்கு அறியப்பட்ட மற்றும் நன்கு ஆவணப்படுத்தப்பட்ட வரலாற்று வானியல் ஆவணங்களைப் பயன்படுத்துவதால் இயற்கை நிகழ்வுகளின் செயல்பாட்டை கணிணி மாதிரிகளின் செயல்பாட்டோடு மதிப்பிட்டு சரிபார்க்கவும் அறியப்படாத நிகழ்வுகளின் நிகழ்வு தேதியைக் கணக்கிடவும் இயல்கிறது.
# வரலாற்று வானியல்

## உதாரணங்கள்

• வரலாற்று வானியல் பதிவு ஆய்வின் பயன்பாட்டுக்கு ஒரு உதாரணமாக நண்டு நெபுலா தொடர்பான ஆய்வைக் குறிப்பிடலாம். சூலை 1054 இல் முதலில் கண்டுபிடிக்கப்பட்ட SN 1054 மீவிண்மீன் வெடிப்புச் சிதறலின் எச்சமே நண்டு நெபுலா என்று அறியப்பட்டது. சமகாலத்திய சீனாவில் இருந்த சங்வம்சத்தில் ஒரு வரலாற்று வானியல் பதிவு எழுதப்பட்டுள்ளது. இப்பதிவில் வானத்தில் நிகழ்ந்த ஒரு அபூர்வமான இயற்கை நிகழ்வு என இந்நிகழ்வு பதிவு செய்யப்பட்டுள்ளது. இதே நிகழ்வை ஜப்பானிய மற்றும் அராபிய வானியல் அறிஞர்களும் பதிவு செய்துள்ளனர். பெரும்பாலான விண்வெளி அறிஞர்கள் இப்பதிவின் அடைப்படையில் அந்நிகழ்வை நண்டு நெபுலாவின் உருவாக்கம் என்று தொடர்புபடுத்தி காண்கின்றனர்.  
• இரண்டாவதாக, வானியல் அறிஞர் எட்மண்ட் ஹாலி வ்ரலாற்று வானியல் துறையில் ஈடுபட்டு தோராயமாக 76 ஆண்டுகளில் மூன்று வால்விண்மீன்கள் தோன்றியதாகக் குறிப்பிட்டார். உண்மையில் அவை மூன்றல்ல ஒரே வால்விண்மீன் ஆகும்.  
• அதே போல குறுங்கோள் புளூட்டோ கண்டறியப்பட்டு 1915 ஆம் ஆண்டின் தொடக்கத்தில் புகைப்படமும் எடுக்கப்பட்டது. ஆனாலும் 1930 ஆம் ஆண்டு வரை அது அங்கீகரிக்கப்படவில்லை.  
• கதிர் வீச்சலை வீசும் போலி விண்மீன்கள் எனப்படும் குவாசர்கள் 19 ஆம் நூற்றாண்டின் பின்பகுதியில் புகைப்படம் எடுக்கப்பட்டாலும் 1960 வரை அவை விண்வெளியில் இருக்கும் மாறுபட்ட பொருள்கள் என்பது அறியப்படவே இல்லை.
# பேட்மேன் வி சூப்பர்மேன்: டவுன் ஆஃப் ஜஸ்டிஸ்

**பேட்மேன் வி சூப்பர்மேன்: டவுன் ஆஃப் ஜஸ்டிஸ்** என்பது 2016 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது டிசி காமிக்ஸ் வரைகதையில் தோன்றிய பேட்மேன் மற்றும் சூப்பர் மேன் ஆகிய கதாபாத்திரங்களை மையமாகக் கொண்டு வார்னர் புரோஸ். பிக்சர்ஸ், டிசி என்டர்டெயின்மென்ட், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட் மற்றும் குருவல் அண்ட் அன்யுசுவல் பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது. இந்த படம் 2013 ஆம் ஆண்டு வெளியான மேன் ஆஃப் ஸ்டீல் என்ற திரைப்படத்தின் தொடர்சியாகவும் மற்றும் டிசி நீட்டிக்கப்பட்ட பிரபஞ்சத்தின் இரண்டாவது திரைப்படமும் ஆகும்.  
சாக் சினைடர் இயக்கத்தில் கிறிஸ் டெரியோ மற்றும் டேவிட் எஸ். கோயர் திரைக்கதையில் வெளியான இப்படத்தில் பென் அஃப்லெக், ஹென்றி கவில், ஏமி ஆடம்சு, ஜெசி ஐசன்பெர்க், டையான் லேன், லாரன்ஸ் பிஷ்பர்ன், ஜெர்மி அயர்ன்ஸ், ஹாலி ஹன்டர் மற்றும் கால் கடோட் ஆகியோர் நடித்துள்ளனர். இது பேட்மேன் மற்றும் சூப்பர் மேன் கதாப்பாத்திரங்கள் ஒன்றாக திரையில் தோன்றும் (அசைவூட்டத் திரைப்படம் அல்லாத) முதல் திரைப்படம் இதுவாகும்.  
பேட்மேன் வி சூப்பர்மேன்: டவுன் ஆஃப் ஜஸ்டிஸ் படம் 25 மார்ச் 2016 ஆம் ஆண்டு 2டி மற்றும் 3டியில் வெளியானது. இந்த படமானது முதல் வாரத்தில் பல சாதனைகளை படைத்து ஒரு வலுவான அறிமுகத்தை கொடுத்தாலும் இதன் இரண்டாவது வார இறுதியில் வரலாற்று சரிவை சந்தித்தது. இப்படம் தயாரிப்பு ரீதியாக லாபத்தை கொடுத்தாலும் வசூல் ரீதியாக ஏமாற்றமாகக் கருதப்பட்டது. இந்த படத்தின் தொடர்சியாக ஜஸ்டிஸ் லீக் என்ற படம் 2017 ஆம் ஆண்டு வெளியானது.
# பேட்மேன் வி சூப்பர்மேன்: டவுன் ஆஃப் ஜஸ்டிஸ்

## நடிகர்கள்

- பென் அஃப்லெக் - புரூஸ் வெய்ன் / பேட்மேன்
- பிரபலமான பணக்கார தொழிலதிபர் ஆவார். கெளதம் நகரில் நடக்கும் குற்றங்களை பேட்மேன் என்ற பெயரில் தடுத்து வருகின்றார்.
- ஹென்றி கவில் - கிளார்க் கென்ட் / சூப்பர்மேன்
- தனது பெற்றோரால் கிரிப்புரன் எனும் கிரகத்தின் அழிவினின்று தப்பிக்கப் பூமிக்கு அனுப்பி வைக்கப்படும் ஒரு வேற்றுகிரகவாசி. சாதாரண மக்களின் மத்தியில் கிளார்க் கென்ட் என்ற பெயரில் வாழ்த்து வருகின்றார். இவர் "டெய்லி பிளானெட்" என்ற நாளிதளின் நிருபராகவும் தனது மீநாயகன் சக்தியால் "மெட்ரோபொலிஸ்" நகரின் பாதுகாவலனாகவும் உள்ளார்.
- ஏமி ஆடம்சு - லோயிஸ் லேன்
- "டெய்லி பிளானெட்" என்ற நாளிதளில் பணிபுரியும் நிருபர். குற்றங்கள் நடந்த இடத்திற்கு சென்று தகவல்களை சேமிக்கும் திறன் கொண்டவள் மற்றும் கிளார்க் கென்டின் காதலி.
- ஜெசி ஐசன்பெர்க் - லெக்ஸ் லூதர்
- ஒரு விசித்திரமான இளம் தொழிலதிபர் மற்றும் லெக்ஸ் கார்ப் நிறுவனத்தின் பரம்பரை தலைமை நிர்வாக அதிகாரி ஆவார். அறிவாற்றல், செல்வம், பதவி யாவும் கொண்டிருப்பதால் பூவுலகில் சூப்பர்மேனை தோற்கடிப்பதில் வெறி கொண்டவன்.
- டையான் லேன் - மார்த்தா கென்ட்
- கிளார்க்கின் வளர்ப்பு தாய். மகன் மீது அளவற்ற பாசம் கொண்டவர்.
- லாரன்ஸ் பிஷ்பர்ன் - பெர்ரி வைட்
- "டெய்லி பிளானெட்" நாளிதளின் தலைமை ஆசிரியர் மற்றும் கிளார்க் மற்றும் லோயிஸின் முதலாளி.
- ஜெர்மி அயர்ன்ஸ் - ஆல்பிரட் பென்னிவொர்த்
- புரூஸ் வெய்னின் நம்பிக்கைக்குரிய நண்பரும், உதவியாளரும், பாதுகாப்புத் தலைவரும், வழிகாட்டியுமாவார்.
- ஹாலி ஹன்டர் - ஜூன் பிஞ்ச்
- சூப்பர்மேன் மற்றும் அவரது நடவடிக்கைகள் குறித்த அரசியல் வாதத்திற்கு தலைமை தாங்கும் கென்டகியைச் சேர்ந்த அமெரிக்க செனட்டர்.
- கால் கடோட் - டயானா பிரின்ஸ்
- அமேசானிய நாட்டு இளவரசியும் ஒரு அழியாத அமேசானிய போர்வீரங்கனையும் ஆவார்.
- ஸ்கூட் மெக்னரி - வாலஸ் கீஃப்
- வெய்ன் எண்டர்பிரைசஸின் ஒரு ஊனமுற்ற ஊழியர்.
- காலன் முல்வி - அனடோலி கன்யாசேவ்
- லூதருக்கு வேலை செய்யும் ரஷ்ய பயங்கரவாதி.
- தாவோ ஒகமோட்டோ - மெர்சி கிரேவ்ஸ்
- லெக்ஸ் லூதோரின் உதவியாளரான
# பேட்மேன் வி சூப்பர்மேன்: டவுன் ஆஃப் ஜஸ்டிஸ்

## தயாரிப்பு

வார்னர் புரோஸ். நிறுவனத்தின் கண்காணிப்பின் கீழ் ஜூன் 2013 இல் இயக்குநர் சாக் சினைடரும் திரைக்கதை எழுத்தாளர் கிறிஸ் டெரியோ மற்றும் டேவிட் எஸ். கோயர் ஆகியோர் அடுத்த பாகத்தை உருவாக்கும் பணிக்குத் திரும்புவதாக அறிவிக்கப்பட்டதுடன் திரைப்படமானது 2014 இல் வெளிவருவதாகக் கருதப்பட்டது. சூலை 2013 இல் சேன் டியாகோ காமிக் கான்-இல் படம் 2015 இல் வருவதாகவும், பேட்மேன் மற்றும் சூப்பர் மேனின் முதல் திரைச்சந்திப்பாக இது இருக்குமெனவும் சினைடர் உறுதிப்படுத்தினார். கிறிசுதோபர் நோலன் நிர்வாகத் தயாரிப்பாளராக இருப்பதுடன், சினைடர் மற்றும் கோயர் இருவரும் சேர்ந்து படத்தின் கதையை எழுதுகின்றனர்.
# எப். ரிச்சார்டு ஸ்டீபென்சன்

பேராசிரியர் **எப். ரிச்சர்ட் ஸ்டீபென்சன்** (*F. Richard Stephenson*, எஃப். ரிச்சார்ட் ஸ்டீவென்சன், பிறப்பு: 1941) ஒரு பிரித்தானிய வானியலாளர் ஆவார். இவர் டர்காம் பல்கலைக்கழகத்தில் இயற்பியல் மற்றும் கிழக்காசிய ஆய்வுகள் துறைகளில் பணிபுரிந்து மாண்புடன் ஓய்வுபெற்ற பேராசிரியர் ஆவார்.  
வானியலின் வரலாற்று அம்சங்களில் அவரது ஆய்வுகள் மையம் கொண்டிருந்தது. அவற்றிலும் குறிப்பாக புவியின் சுழற்சி வரலாறு குறித்த பண்டைய வானவியல் ஆவணங்களை பகுப்பாய்வு செய்வதில் அதிகமாக ஈடுபட்டார். 10979 பிரைஸ்டீபன்சன் என்ற சிறுகோள் இவரால் கண்டுபிடிக்கப்பட்டது. ”வரலாற்று கிரகணங்கள் மற்றும் பூமியின் சுழற்சி” என்பது இவருடைய புகழ்பெற்ற நூலாகும்.  
- David H. Clark & F. Richard Stephenson, *The Historical supernovae*, Pergamon Press, Oxford, 1977, 233 pages,
- F. Richard Stephenson & David H. Clark, *Applications of Early Astronomical Records*, ஒக்ஸ்போர்ட் பல்கலைக்கழகப் பதிப்பகம், 1979, 124 pages,
- Hermann Hunger, Christopher B. F. Walker, Richard Stephenson & Kevin K. C. Yau, *Halley's Comet in History*, பிரித்தானிய அருங்காட்சியகம், 1985, 64 pages,
- F. Richard Stephenson, *Supplement to the Tuckerman Tables*, American Philosophical Society, 1986, 564 pages,
- F. Richard Stephenson & M. A. Houlden, *Atlas of historical eclipse maps. East Asia 1500 BC-AD 1900*, கேம்பிறிட்ஜ் பல்கலைக்கழகப் பதிப்பகம், 1986,
- F. Richard Stephenson, "The identification of early returns of comet Halley from ancient astronomical records", p.&nbsp;203 - 214 in *Comet Halley. Investigations, results, interpretations, Vol. 2*, Prentice Hall, 1990
- F. Richard Stephenson, *Astronomical Observations from the Ancient Orient*, Prentice Hall, 1990, 350 pages,
- F. Richard Stephenson, *Historical Eclipses and Earth's Rotation*, கேம்பிறிட்ஜ் பல்கலைக்கழகப் பதிப்பகம், 1997, 573 pages,
- F. Richard Stephenson & David A. Green, *Historical supernovae and their remnants*, Oxford, Oxford University Press, 2002, 252 p.,
# பண்பாட்டு வானியல்

**பண்பாட்டு வானியல்** அல்லது **கலாச்சார வானியல்** (*cultural astronomy*) என்பது தற்போதைய அல்லது பண்டைய சமூகங்கள் மற்றும் கலாச்சாரங்களில் வானியல் அமைப்புகள்பற்றி அறியப்படுகிற பலதுறைகளின் தொகுப்பு ஆகும். .
# பண்பாட்டு வானியல்

## தொகுப்பில் உள்ள துறைகள்

- வானியல் பயன்பாடு பற்றிய ஆய்வு மற்றும் பண்டைய கலாச்சார நாகரீகங்களில் அதன் பங்கு ஆகியவற்றைப் படிக்கும் துறையான தொல்வானியல் துறை,
- வானியல் பயன்பாடு பற்றிய ஆய்வு மற்றும் சமகாலத்தைய இனக்குழுக்களில் அதன் பங்கு ஆகியவற்றை ஆய்வுசெய்கின்ற துறையான இனக்குழு வானியல்,
- வரலாற்றில் பதிவு செய்யப்பட்டுள்ள வானியல் தரவுகளை பகுப்பாய்வு செய்கின்ற துறையான வரலாற்று வானியல்,
- மனிதனுடைய அறிவில் வானியல் பற்றிய தேடல் தொடங்கி வளர்ந்த விதத்தை புரிந்து கொள்வதும் ஆய்வு செய்கின்றதுமான துறையான வானியலின் வரலாறு ,
- வானியலின் வேர்களைப் புரிந்து கொள்வதும் வானியல் மற்றும் சோதிடவியல் துறைகளுக்கு இடையே உள்ள வேறுபாடுகளைப் புரிந்துகொள்ள முயல்கின்ற துறையான வான் குறியியல் அல்லது சோதிடவியல்,
போன்ற அனைத்துத் துறைகளையும் உள்ளடக்கியது பண்பாட்டு வானியல் ஆகும்.
# பண்பாட்டு வானியல்

## இவற்றையும் காண்க

- தொல்வானியல்
# கிங்ஸ்லி சுவாம்பிள்ளை

பேரருட்திரு **யோசப் கிங்ஸ்லி சுவாம்பிள்ளை** (*Joseph Kingsley Swampillai*, பிறப்பு: 9 டிசம்பர் 1936) இலங்கைத் தமிழ் கத்தோலிக்க குருவும், திருகோணமலை உரோமன் கத்தோலிக்க ஆயரும் ஆவார்.
# கிங்ஸ்லி சுவாம்பிள்ளை

## வாழ்க்கை

சுவாம்பிள்ளை 1936 டிசம்பர் 9 இல் இலங்கையின் வடக்கே ஊர்காவற்றுறையில் பிறந்தார். இவர் யாழ்ப்பாணம் சம்பத்தரிசியார் கல்லூரியில் கல்வி பயின்றார்.
# கிங்ஸ்லி சுவாம்பிள்ளை

## பணி

சுவாம்பிள்ளை 1961 டிசம்பரில் குருவாக திருநிலைப்படுத்தப்பட்டார்.
# நோயெல் இம்மானுவேல்

பேரருட்திரு **கிறித்தியான் நோயெல் இம்மானுவேல்** (*Christian Noel Emmanuel*, பிறப்பு: 25 டிசம்பர் 1960) இலங்கைத் தமிழ் கத்தோலிக்க குருவும், திருகோணமலை மறைமாவட்டத்தின் தற்போதைய உரோமன் கத்தோலிக்க ஆயரும் ஆவார்.
# நோயெல் இம்மானுவேல்

## வாழ்க்கைச் சுருக்கம்

இம்மானுவேல் அடிகள் திருகோணமலையில் பெரியகடை என்னும் இடத்தில் ஜூவகின் இம்மானுவேல், டொனேட்டா மேரி ஆகியோருக்கு நான்காவது பிள்ளையாக 1960 டிசம்பர் 25 இல் பிறந்தார். தனது ஆரம்பக் கல்வியை திருகோணமலை புனித மரியாள் கல்லூரியில் பயின்று, தந்தையின் பணி இடமாற்றத்தை அடுத்து புத்தளம் புனித மரியாள் பாடசாலையில் இரண்டு ஆண்டுகள் பயின்று மீண்டும் திருகோம்ணமலை திரும்பி, அங்கு புனித சூசையப்பர் கல்லூரியில் உயர்வகுப்பில் கல்வி பயின்றார். பள்ளிப் படிப்பை முடித்த பின்னர் புனித யோசப்பு இளைய மடப்பள்ளியில் சேர்ந்தார். பின்னர் 1978-81 இல் கண்டி புனித பவுல் குருத்துவக் கல்லூரியில் சேர்ந்து மெய்யியல் பட்டம் பெற்றார். இவர் ஆயராகத் திருநிலைப்படுத்தப்படும் சடங்கு 2015 சூலை 24 இல் திருகோணமலை புனித சூசையப்பர் கல்லூரி மண்டபத்தில் இடம்பெற்றது.
# நோயெல் இம்மானுவேல்

## சமூகப் பணிகள்

'தவக்காலத்தில் இவர்களோடு' (2008) என்ற நூலையும், 'ஒப்புரவின் ஊடாக சமாதானம்' (2009) என்ற நூலையும் எழுதி வெளியிட்டார். 'தாகம்' என்ற பெயரில் கிறித்தவ சிந்தனைகள் அடங்கிய வெளியீடுகளை 2010-2011 காலப்பகுதியில் வெளியிட்டார். கிழக்குப் பல்கலைக்கழகத்தில் பகுதி நேர விரிவுரையாளராகவும் பணியாற்றினார். புனித சூசையப்பர் கல்லூரியின் பழைய மாணவர் சங்க கௌரவப் பொதுச் செயலாளராகவும், திருகோணமலை தமிழர் அபிவிருத்தி ஒன்றியத்தின் தலைவராகவும் செயல்பட்டு வருகிறார்.
# மால்கம் ஆதிசேசையா

**மால்கம் ஆதிசேசையா** (*Malcolm Sathiyanathan Adiseshiah*, ஏப்ரல் 18, 1910 – நவம்பர் 21, 1994) என்பவர் இந்தியக் கல்வியாளர், பொருளியலாளர், யுனெஸ்கோ இயக்குநர், பல்கலைக்கழகத் துணைவேந்தர், நாடாளுமன்ற உறுப்பினர் எனப் பல பரிமாணங்கள் கொண்டவர். 1971-இல் தமிழ்நாட்டில், தன் சொந்தச் செலவில் சென்னை வளர்ச்சி ஆராய்ச்சி நிறுவனத்தை துவக்கி நடத்தியவர்.
# மால்கம் ஆதிசேசையா

## பிறப்பும் கல்வியும்

மால்கம் ஆதிசேசையா தமிழ் நாட்டின் வேலுரில் பிறந்தார். தந்தையார் மெய்யியல் பேராசிரியர். தாயார் வேலூர் நகராட்சி உறுப்பினராகவும் மகளிர் மன்ற உறுப்பினராகவும் இருந்தவர்..
# மால்கம் ஆதிசேசையா

## சென்னை வளர்ச்சி ஆய்வு நிறுவனம்

யுனஸ்கோவிலிருந்து திரும்பியதும் தமிழ் நாட்டில் நிலையாகத் தங்கி தமிழ்நாட்டின் கல்வி முன்னேற்றத்திற்கும் பொருளியல் சார்ந்த வளர்ச்சிக்கும் உதவ வேண்டும் என முடிவு செய்தார். 1971 இல் சென்னை வளர்ச்சி ஆய்வு நிறுவனம் (MIDS) என்னும் ஓர் அமைப்பை தம் துணைவியின் ஒத்துழைப்புடன் தொடங்கினார். இவ்வமைப்பு பிற்காலத்தில் 1977 இல் ஓர் தேசிய அமைப்பாக மாற்றப்பட்டது. தம் பெயரில் அமைந்த சொத்துகளை இவ்வமைப்பின் வளர்ச்சிக்கு எழுதி வைத்தார். தமிழ் நாடு கிராம விவசாயப் பொருளாதாரம் தொடர்பான ஆய்வுகளை நிகழ்த்துவதே சென்னை வளர்ச்சி ஆய்வு நிறுவனத்தின் முகாமையான நோக்கமாகும். மிட்ஸ் என்னும் பெயரில் ஓர் இதழை ஆசிரியராக இருந்து நடத்தி வந்தார். கல்வி, பொருளியல் தொடர்பான நூல்கள் பலவற்றை எழுதியும் பதிப்பித்தும் உள்ளார்.
# மால்கம் ஆதிசேசையா

## திட்டக் குழு உறுப்பினர்

தமிழ் நாடு அரசின் திட்டக்குழுவில் இடம்பெற்று 1971-76 ஆண்டுகளில் துணைத் தலைவராகப் பணியாற்றினார். கல்வி பொருளியல் முதலான திட்டங்களில் அவருடைய பங்களிப்பு இருந்தது. வறுமை நீங்கவும் செல்வம் பெருகவும் மக்கள் கல்வி அறிவு பெறுதல் மிக இன்றியமையாதது என வலியுறுத்தினார்
# மால்கம் ஆதிசேசையா

## துணைவேந்தர்

1975 ஆம் ஆண்டில் சென்னைப் பல்கலைக்கழக துணைவேந்தராக அமர்த்தப்பட்டார். அவர் காலத்தில் மாலிக்குலர் பயிரியல், பாலிமர் அறிவியல், பாதுகாப்பு கல்வி, வயது வந்தோர் கல்வி எனப் புதிய படிப்புகள் தொடங்கப்பட்டன.
# மால்கம் ஆதிசேசையா

## பெற்ற சிறப்புகள்

- 1978 ஆம் ஆண்டில் மாநிலங்களவையில் உறுப்பினராக அமர்த்தப்பட்டார்.
- இந்திய பல்கலைக் கழகங்கள் மற்றும் வெளிநாட்டுப் பல்கலைக் கழகங்கள் மால்கம் ஆதிசேசையாவுக்கு முனைவர் பட்டம் அளித்து கௌரவித்தன.
- 1976 இல் இந்திய நடுவணரசு இவருக்கு பத்மபூசன் விருது வழங்கி கௌரவித்தது.
# லக்கம்பட்டி

**லக்கம்பட்டி** (*Lakkampatti*) இந்தியாவில் தமிழ்நாடு மாநிலத்தில் ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஒரு பேரூராட்சி ஆகும்.  
இது பவானி ஆற்றங்ரையில் அமைந்ததுள்ளது. கரும்பு, வாழை, நெல், ஆகியவை முக்கிய விவசாய பயிராகும். கல்வி நிறுவனமான கோபி கலை மற்றும் அறிவியல் கல்லூரி மற்றும் அபி மருத்துவமனை இப்பேரூராட்சி பகுதியில் அமைந்துள்ளது.
# லக்கம்பட்டி

## அமைவிடம்

லக்கம்பட்டி பேரூராட்சிக்கு 40 கி.மீ. தொலைவில் ஈரோடு உள்ளது. இதன் கிழக்கில் கோபிச்செட்டிப்பாளையம் 3 கி.மீ.; மேற்கில் சத்தியமங்கலம் 27 கி.மீ.; வடக்கில் திருப்பூர் 44 கி.மீ.; தெற்கில் தூக்கநாயக்கன்பாளையம் 12 கி.மீ. தொலைவில் உள்ளது.
# லக்கம்பட்டி

## பேரூராட்சியின் அமைப்பு

13.5 ச.கி.மீ. பரப்பும், 15 பேரூராட்சி மன்ற உறுப்பினர்களையும், 132 தெருக்களையும் கொண்ட இப்பேரூராட்சி கோபிச்செட்டிப்பாளையம் (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.
# லக்கம்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,454 வீடுகளும், 11,716 மக்கள்தொகையும் கொண்டது.
# இட்ரியம்(III) ஆண்டிமோணைடு

**இட்ரியம்(III) ஆண்ட்டிமோனைடு** (*Yttrium(III) antimonide*) என்பது YSb என்ற மூலக்கூறு வாய்பாடுடன் கூடிய ஒரு கனிமவேதியல் சேர்மமாகும்.  
உலோகங்களிடை சேர்மமான இது NaCl-வகை கட்டமைப்பைக் கொண்டுள்ளது. காற்றில் நிலைப்புத் தன்மையுடன் காணப்படுகிறது. இட்ரியம்(III) ஆண்ட்டிமோனைடின் வெப்ப விரிவாக்க குணகம் (α, 10−6/°) 11.1 ஆகும்.
# இட்ரியம்(III) ஆண்டிமோணைடு

## தயாரிப்பு

சோடியம் ஆண்டிமோணைடு மற்றும் நீரற்ற இட்ரியம் குளோரைடு ஆகியவற்றின் உயர்-வெப்பநிலை வினையால் இட்ரியம்(III) ஆண்ட்டிமோனைடு உருவாகிறது.:  
:YCl<sub>3</sub> + Na<sub>3</sub>Sb → YSb + 3 NaCl
# கணித்தல்

**கணித்தல்** என்பது கடந்த கால மற்றும் தற்போதைய போக்குகள் ஆய்வின் அடிப்படையில் எதிர்காலத்தை தோராயமாக கணக்கிடுதல் ஆகும். கணிப்பதற்கு நேரத்தொடர், குறுக்கு வெட்டு அல்லது நெடுக்கு தகவல் புள்ளிவிவர முறைகள் அல்லது மாற்றாக சாதாரண கணிப்பு முறைகளை பயன்படுத்தலாம். கணித்தலின் பயன்பாடு பயன்களுக்கு தகுந்தாற்போல் வேறுபடும் : உதாரணமாக, வானிலை முன்கணித்தல் மற்றும் தண்ணீர் வளம் கணிப்பு.  
இடர் மற்றும் நிச்சயமற்ற தன்மை கணிப்பின் மையமாக உள்ளன. பொதுவாக கணிப்புக்களின் போது வேறுபாடு மற்றும் நிச்சயமற்ற அளவு குறிக்க பட வேண்டும்.
# திட்டமிடல்

**திட்டமிடல்** என்பது ஒரு விரும்பிய இலக்கை அடைய எடுக்க வேண்டிய நடவடிக்கைகளைப் பற்றி நினைப்பது மற்றும் செயல்படுத்துவது ஆகும். திட்டமிடல் ஒருவரின் நுண்ணறிவை அடிப்படையாகச் சார்ந்த செயலாகும். மேலும், திட்டமிடுதலுக்கு கருத்துரு திறன் மற்றும் உளவியல் அம்சங்கள் தேவை.  
திட்டமிடல் ஒரு குறிப்பிட்ட செயல்முறை மற்றும் (குறிப்பாக மேலாண்மை, வர்த்தகம் போன்ற துறைகளில்) பல தொழில்களில் அவசியம். ஒவ்வொரு துறையில் வெவ்வேறுவிதமான நிறுவனங்களுள் திறன் மற்றும் செயல்திறனை அடைய உதவும் பல்வேறு வகை திட்டங்கள் உள்ளன. திட்டமிடல் கவனம் அம்சம் என்றாலும், இது கணித்தல் உடன் நெருங்கிய உறவு கொண்டுள்ளது.
# இயைபாக்கல்

**இயைபாக்கல்** அல்லது **ஒருங்கிணைத்தல்** என்பது ஒரு நிகழ்வு அல்லது நிகழ்ச்சிகள் ஏற்பட தேவையானவற்றை திட்டமிடல் ஆகும். இதை செய்பவர் ஒருங்கிணைப்பாளர் என அழைக்க படுவார். இவற்றில் துறைக்கு தகுந்தாற்போல் திருமண ஒருங்கிணைப்பாளர், உற்பத்தி ஒருங்கிணைப்பாளர் மற்றும் சந்தைப்படுத்தல் ஒருங்கிணைப்பாளர்களில் என பல்வேறு வகைகள் உள்ளன. மேலும் ஒரு நிறுவனத்தில் பல்வேறு துறைகளுக்கு இடையிலான உறவை நிர்வகிப்பதும் ஒருங்கிணைப்பாளர் வேலை ஆகும்.
# இலக்கிளாஞ்சி மின்கலம்

**இலக்கிளாஞ்சி மின்கலம்** (*Leclanché cell*) என்பது 1866 ஆம் ஆண்டில் பிரெஞ்சு அறிவியலாளர் ஜார்ஜெசு இலக்கிளாஞ்சி என்பவரால் கண்டுபிடிக்கப்பட்டு காப்புரிமை பெறப்பட்டதாகும். இம்மின்கலத்தில் அமோனியம் குளோரைடு மின்பகு கரைசலாகவும் நேர்மின் தகடாக கார்பனும், இதைச் சுற்றி துருவ நீக்கியாக மாங்கனீசு டை ஆக்சைடும், எதிர்மின் தகடாக துத்தநாகமும் செயல்படுகின்றன. இம்மின்கலத்தில் உபயோகமாகும் வேதியியல் பிற்காலத்தில் வெற்றிகரமாக உலர் மின்கலங்கள் பெருமளவு தயாரிப்பில் பின்பற்றப்பட்டது.
# இலக்கிளாஞ்சி மின்கலம்

## வரலாறு

1866 இல் ஜார்ஜ் இலெக்லாஞ் மின்கலத்தைத் தயாரித்த போது துத்தநாகம் எதிர்மின்வாயாகவும் மற்றும் நுண்ணிய துளைகள் கொண்ட பொருளால் மூடப்பட்டிருக்கும் மாங்கனீசு டை ஆக்சைடு நேர்மின் வாயாகவும் கொண்டு அமோனியம் குளோரைடு கரைசல் உள்ள பாத்திரத்தில் வைக்கப்பட்டிருந்தது. கடத்துதலையும் உறிஞ்சுதலையும் மேம்படுத்த நேர்மின் வாயான மாங்கனீசு டை ஆக்சைடில் சிறிதளவு கார்பன் கலக்கப்பட்டிருந்தது. இந்த மின்கலம் 1.4 வோல்ட் மின்னழுத்தத்தை வழங்கியது. தந்தி, மின்மணி, சமிக்ஞை அனுப்புதல் ஆகிய கருவிகளில் விரைவான வெற்றியை தந்தது.  
ஆரம்பகால தொலைபேசிகளில் இதன் உலர் மின்கல வடிவம் பயன்படுத்தப்பட்டது. தொலைபேசிக்குத் தேவையான மின்சாரம் அருகாமையில் உள்ள சுவரில் வைக்கப்பட்டிருந்த மரப்பெட்டியில் இருந்து பெறப்பட்டது. முன்பெல்லாம் தொலைபேசிக் கம்பி வழியாகவேதான் மின்சாரம் பெறப்பட்டது. இலக்கிளாஞ்சி மின்கலத்தால் மிக நீண்டநேர தொலைபேசி உரையாடல்களுக்குத் தேவையான மின்சாரத்தை வழங்க இயலவில்லை. மின்கலம் வற்றி பேச்சொலி கேட்கமுடியாமல் போனது. ஏனெனில் மின்கலத்திற்குள் நிகழும் சில வேதிவினைகள் அகமின்தடையை அதிகரிக்கச் செய்தன. எனவே மின்னழுத்தம் குறைந்து விடுகிறது. மின்கலம் பயன்படுத்தப்படாமல் தனியாக இருக்கும்போது இவ்வினை தலைகீழாகிறது. எனவே இடைவிட்டு நிகழ்கின்ற செயல்பாடுகளுக்கு இலக்கிளாஞ்சி மின்கலம் பயன்படுத்துவது சிறந்தது ஆகும்.
# கட்டுப்படுத்தல்

**கட்டுப்படுத்துதல்** (Control) என்பது 'பணியாளர் நியமனம்', 'திட்டமிடல்' போன்று நிர்வாக மேலாண்மை செயல்பாடுகளில் ஒன்றாகும். இது பிழைகளைக் சரிபார்க்க, தரங்களில் இருந்து விலகாமல் இருக்க மற்றும் நிறுவனம் தனது குறிக்கோள்களை அடைவதற்கு சரியான நடவடிக்கை எடுக்க உதவுகிறது. நவீன கருத்துக்கள் படி, கட்டுப்பாடு பிழைகள் கண்டறிய உதவுகிறது. முன்னர் இது பிழைகள் கட்டுப்படுத்த மட்டுமே பயன்படுத்தப்பட்டு வந்தது.
# இன்டிகோ

**இன்டிகோ** (*IndiGo*), இந்தியாவின் அரியான மாநிலத்தில் உள்ள குர்கானைத் தலைமையிடமாகக் கொண்ட விமான நிறுவனம் ஆகும். இது பயணிகளுக்கான விமானங்களை இயக்குகிறது. இந்தியாவின் குறைந்த கட்டண விமானச் சேவைகளில் இதுவும் ஒன்று. இந்தியாவிலுள்ள ஏர்லைன் நிறுவனங்களில் இது மிகப்பெரியது ஆகும். 2014 ஆம் ஆண்டு மே மாதத்தின் படி, இதன் சந்தைப் பங்கீடு 31.7 சதவீதம் ஆகும். விரைவாக வளர்ந்துவரும் உலகிலுள்ள மிகக்குறைந்த விமானசேவை நிறுவனங்களில் இதுவும் ஒன்று. 79 புதிய ஏர்பஸ் 320 ரக விமானக்குழுக்களின் உதவியுடன் இந்நிறுவனம் நாள்தோறும் 516 தினசரி விமானங்களை இயக்குகிறது. இதன் மூலம் 36 இலக்குகளை அடைய இயலும்.
# இன்டிகோ

## உரிமை

இன்டிகோ ராகுல் பாட்டியா மற்றும் ராகேஷ் கங்க்வால் என்பவர்களால் 2006 ஆம் ஆண்டு தொடக்கத்தில் அமைக்கப்பட்டது. இன்டர்க்லோப் என்டர்பிரைசஸ் இன்டிகோவின் 52 சதவிகிதம் பங்குகளையும் கேளும் முதலீடுகள் 48 சதவிகிதம் பங்குகளையும் வைத்துள்ளன.
# இன்டிகோ

## சேவைகள்

இன்டிகோவின் உள்ளூர் சேவைகள் மும்பை, புது டெல்லி, சென்னை, கொல்கத்தா, பெங்களூர் போன்ற 38 இந்திய நகரங்கள் மற்றும் துபாய், சிங்கப்பூர், மஸ்கட், பாங்காக் மற்றும் காத்மாண்டு என 5 வெளிநாட்டு நகரங்களுக்கு தினமும் 633 க்கும் மேற்பட்ட விமானங்களை இயக்குகிறது. தற்போது இந்த நிறுவனம் ஏர்பஸ் ஏ 320 ரகத்தை சேர்ந்த 96 விமானங்களை இயக்குகிறது.  
2011 ஆம் ஆண்டு ஜனவரி மாதம் முதல், சர்வதேச விமானங்களை இயக்கும் வாய்ப்பினை இந்நிறுவனம் பெற்றது. தொடர்ந்த ஐந்தாண்டு காலச் சேவையினால் இவ்வாறு தரம் உயர்த்தப்பட்டது. இதன் முதல் சர்வதேச விமானமாக நியூ டெல்லியிருந்து துபாய்க்கு 2011 ஆம் ஆண்டு செப்டம்பர் மாதம் 1 ஆம் தேதி விமானம் அனுப்பப்பட்டது. அதனையடுத்த சில வாரங்களில் இந்தச் சேவை நியூடெல்லியில் இருந்தும் மும்பையில் இருந்தும், பாங்காக், சிங்கப்பூர், மஸ்கட், காத்மாண்ட் எனப் பல இடங்களுக்கு விரிவடைந்தது.
# இன்டிகோ

## விமானங்களின் ஓய்வு காலம்

விமானங்களின் சராசரி பயன்பாட்டு காலத்தைக் குறைவாக வைப்பதற்காக, இன்டிகோ ஆறு வருடங்கள் முழுமையடைந்த விமானங்களை வெளியேற்றி விடுகின்றது. இன்டிகோவின் 98 விமானங்களில் ஏற்கனவே 16 விமானங்கள் குத்தகை நிறுவனங்களுக்கு திருப்பிக் கொடுக்கப்பட்டு விட்டன.
# இன்டிகோ

## முதன்மை வழித்தடங்கள்

- இன்டிகோ மும்பை - நியூடெல்லி பறப்புகள்
- இன்டிகோ பெங்களூர் - மும்பை பறப்புகள்
- இன்டிகோ நியூடெல்லி - பெங்களூர் பறப்புகள்
- இன்டிகோ மும்பை - கொல்கத்தா பறப்புகள்
- இன்டிகோ கொல்கத்தா - மும்பை பறப்புகள்
- இன்டிகோ புனே - நியூடெல்லி பறப்புகள்
- இன்டிகோ மும்பை - சென்னை பறப்புகள்
- இன்டிகோ சென்னை - நியூ டெல்லி பறப்புகள்
- இன்டிகோ பெங்களூர் - கொல்கத்தா பறப்புகள்
- இன்டிகோ கொல்கத்தா - பெங்களூர் பறப்புகள்
- இன்டிகோ பெங்களூர் - நியூடெல்லி பறப்புகள்
- இன்டிகோ நியூ டெல்லி - மும்பை பறப்புகள்
- இன்டிகோ மும்பை - பெங்களூர் பறப்புகள்
- இன்டிகோ கொல்கத்தா - நியூடெல்லி பறப்புகள்
- இன்டிகோ லக்னோ - நியூ டெல்லி பறப்புகள்
- இன்டிகோ நியூ டெல்லி - கொல்கத்தா பறப்புகள்
- இன்டிகோ சென்னை - மும்பை பறப்புகள்
- இன்டிகோ ஸ்ரீநகர் - நியூடெல்லி பறப்புகள்
- இன்டிகோ கோவா = நியூடெல்லி பறப்புகள்
- இன்டிகோ மும்பை = சண்டிகர் பறப்புகள்
- இன்டிகோ சண்டிகர் = மும்பை பறப்புகள்
- இன்டிகோ ஹைதராபாத் = நியூடெல்லி பறப்புகள்
- இன்டிகோ கொல்கத்தா - சென்னை பறப்புகள்
- இன்டிகோ நியூ டெல்லி - லக்னோ பறப்புகள்
- இன்டிகோ ஹைதராபாத் - பெங்களூர் பறப்புகள்
- இன்டிகோ அஃகமதாபாத் - நியூடெல்லி பறப்புகள்
- இன்டிகோ ஹைதராபாத் - சென்னை பறப்புகள்
- இன்டிகோ நாக்பூர் - நியூடெல்லி பறப்புகள்
- இன்டிகோ மும்பை - ஹைதராபாத் பறப்புகள்
- இன்டிகோ நியூ டெல்லி - வாரணாசி பறப்புகள்
- இன்டிகோ சென்னை - ஹைதராபாத் பறப்புகள்
- இன்டிகோ கொச்சின் - நியூ டெல்லி பறப்புகள்
- இன்டிகோ கொல்கத்தா - அகர்தலா பறப்புகள்
- இன்டிகோ குவஹாத்தி - நியூடெல்லி பறப்புகள்
- இன்டிகோ வாரணாசி - நியூ டெல்லி பறப்புகள்
- இன்டிகோ மும்பை - அஃகமதாபாத் பறப்புகள்
- இன்டிகோ கொல்கத்தா - அஃகமதாபாத் பறப்புகள்
- இன்டிகோ புவனேஸ்வர் - நியூடெல்லி பறப்புகள்
- இன்டிகோ பெங்களூர் - குவஹாத்தி பறப்புகள்
- இன்டிகோ மும்பை - ஜெய்பூர் பறப்புகள்
- இன்டிகோ நியூ டெல்லி - புவனேஸ்வர் பறப்புகள்
- இன்டிகோ நியூ டெல்லி - குவஹாத்தி பறப்புகள்
- இன்டிகோ புனே - சென்னை பறப்புகள்
- இன்டிகோ மும்பை - கோவா பறப்புகள்
- இன்டிகோ ஜெய்பூர் - மும்பை பறப்புகள்
- இன்டிகோ புனே - கொல்கத்தா பறப்புகள்
- இன்டிகோ ஹைதராபாத் - கொச்சி பறப்புகள்
- இன்டிகோ மும்பை - பாட்னா பறப்புகள்
- இன்டிகோ நியூ டெல்லி - பாட்னா பறப்புகள்
- இன்டிகோ ஜம்மு - நியூ டெல்லி பறப்புகள்
- இன்டிகோ பாட்னா - மும்பை பறப்புகள்
- இன்டிகோ கொல்கத்தா - நாக்பூர் பறப்புகள்
- இன்டிகோ பெங்களூர் - சென்னை பறப்புகள்
- இன்டிகோ பெங்களூர் - ராஞ்சி பறப்புகள்
- இன்டிகோ பெங்களூர் - வாரணாசி பறப்புகள்
- இன்டிகோ நியூ டெல்லி - புனே பறப்புகள்
- இன்டிகோ திருச்சிராப்பள்ளி - சென்னை பறப்புகள்
- இன்னும் பலவிதமான வழித்தடங்களைப் இன்டிகோ பயன்படுத்துகிறது.
# இன்டிகோ

## விருதுகளும் சாதனைகளும்

1. ஏர்லைன் பாசஞ்சர் அசோசியேஷன் – குறைந்த கட்டண விமான பயணத்திற்கான சிறப்பு விருது (2007)
1. கலிலியோ எக்ஸ்பிரஸ் டிராவல் விருதுகள் - குறைந்த கட்டண விமான பயணத்திற்கான சிறப்பு விருது (2008)
# கு. கதிரைவேற்பிள்ளை

**வைமன் கு. கதிரைவேற்பிள்ளை** (*C. W. Catheravalupully*, 1829 - 14 ஏப்ரல் 1904) இலங்கைத் தமிழ் வழக்கறிஞரும், பத்திரிகாசிரியரும் ஆவார். தமிழ்ச் சொல் அகராதி தொகுத்தவர்.
# கு. கதிரைவேற்பிள்ளை

## ஆரம்ப வாழ்க்கை

கதிரைவேற்பிள்ளை யாழ்ப்பாண மாவட்டம், உடுப்பிட்டியைச் சேர்ந்த க. குமாரசுவாமி முதலியார், வல்வெட்டித்துறை புண்ணியமூர்த்தியின் மகள் சிவகாமி ஆகியோருக்கு 1829 ஆம் ஆண்டில் வல்வெட்டித்துறையில் பிறந்தார். இவருடன் கூடப் பிறந்தவர்கள் சபாபதி முதலியார் (இ. 1884), மீனாட்சிப்பிள்ளை ஆகியோர். தாய்வழிப்பேரன் புண்ணியமூர்த்தி மணியகாரன் என்பவரால் ஆரம்பிக்கப்பட்ட திண்ணைப் பாடசாலையில் ஆரம்பக் கல்வி பயின்றார். இளமையிலேயே ஆங்கிலத்திலும், தமிழிலும் புலமை பெற்றிருந்தார். 1841 ஆம் ஆண்டில் வட்டுக்கோட்டை செமினறியில் சேர்ந்து உயர்கல்வி கற்றார்.  
1863 பெப்ரவரி 6 அன்று "சிலோன் பேட்ரியாட்" (*Ceylon Patriot*, இலங்காபிமானி) என்ற பெயரில் ஒரு வாரப் பத்திரிகையைத் தொடங்கி நடத்தி வந்தார். இந்து நாகரிகம், தமிழரின் சுதேச வைத்தியம் என பல துறைகளிலும் தமிழ், ஆங்கிலம் ஆகிய இரு மொழிகளிலும் செய்திகளை வெளியிட்டார். ஆகியோரும் அகராதி ஆக்கத்திற்கு உதவியுள்ளனர்.
# கு. கதிரைவேற்பிள்ளை

## வைமன் வீதி

யாழ்ப்பாண உயர்நீதிமன்றத்தில் பணியாற்றிய காலத்தில் கதிரவேற்பிள்ளை 1885 ஆம் ஆண்டில் யாழ்ப்பாண நகரில் குடியேறினார். நல்லூரில் உள்ள வீடொன்றை விலைக்கு வாங்கினார். இவர் வாழ்ந்த வீடு "வைமன் வீடு" எனவும், வீடு அமைந்திருந்த வீதி "வைமன் வீதி" எனவும் பெயர் பெற்றது. இப்பெயர் இன்றும் வழக்கில் உள்ளது.
# ஓடுபாதை

உள்ள ஒரு ஓடுபாதை]]
**ஓடுபாதை** (Runway) என்பது வானூர்தி நிலையத்தில் நிலத்தில் வரையறுக்கப்பட்ட ஒரு செவ்வகப் பகுதியாகும். இவை வானூர்திகள் புறப்பட மற்றும் தரை இறங்கப் பயன்படுத்தப்படுகின்றன. ஓடுபாதைகள் மனிதனால் மேற்பரப்பில் மண், தார், பனி, பைஞ்சுதை கலந்து உருவாக்கப்படுகின்றன. நிலையான இறக்கைகள் கொண்ட விமானங்கள் புறப்படும் போது பறக்கும் வேகத்தை அடைவதற்கும், தரையிறங்கும் போது வேகத்தை குறைத்து நிற்கவும் ஓடு பாதைகள் தேவைப்படுகின்றன. காற்று வீசும் திசையில் புறப்படுதல் மற்றும் தரையிறங்குதல் ஆகியவை சாதகமானதாகும். பெரிய விமான நிலையங்களில் பொதுவாக வெவ்வேறு திசைகளில் பல ஓடுபாதைகளைக் இருக்கும். இதனால் காற்றின் திசையோடு கிட்டத்தட்ட ஒத்த ஒன்றைத் தேர்ந்தெடுக்கலாம்.
# பெசுமெர்கா

**பெசுமெர்கா** (ஆங்கிலம்: Peshmerga) என்பது ஈராக்கிய குர்திஸ்தான் பகுதியின் இராணுவப் படை ஆகும். இந்த இராணுவப் படையின் தலைவர் ஈராக்கிய குர்திஸ்தானின் அதிபர் ஆவர். இப்படை மிகப்பெரும் பிரிவாகப் பிரிக்கப்பட்டு தனித்தனியாக ஈராக்கிய ஜனநாயக அமைப்பால் கண்காணிக்கப்பட்டு வழிநடத்தப்படுகிறது. இப்படையின் முக்கியச் செயல்கள் நாட்டைக் காப்பதும், குர்து மக்களின் நிலப்பகுதியின் மக்கள் மற்றும் நிறுவனங்களைக் காப்பதுமாகும்.
# எவரெட் ஜோயல் ஹால்

**எவரெட் ஜோயல் ஹால்** (*Everett Joel Hall*, 1879 - 1931) என்பவர் கொலம்பியா பல்கலைக்கழகத்தில் மதிப்பீடு அல்லது அளவீடு செய்யும் துறையில் பேராசிரியராக இருந்தார். அலுமினியம் தூள் போன்ற உலோகப் பொடிகள் உற்பத்தி செய்யும் உலோகங்களைச் சிதைத்து பொடியாக்கும் நிறுவனம் ஒன்றையும் நிறுவினார்.
# அலுமினியம் தூள்

நிறமித் தூள்]]
**அலுமினியம் தூள்** (*Aluminium powder*) என்பது அலுமினியம் உலோகத்தின் பொடியாகும். இயந்திரவியல் முறைகளைப் பயன்படுத்தும் தூளாக்கும் ஆலையினால் அலுமினியம் செதில்கள் உருவாக்கவே முதலில் இம்முறை தொடங்கப்பட்டது. அதைத்தொடர்ந்து உருகிய அலுமினியம் தெளித்தலால் அலுமினியம் பொடி உருவாக்கும் முறையை 1920 ஆம் ஆண்டுகளில் எவரெட் ஜோயல் ஹால் வடிவமைத்தார். இவ்வாறு பெறப்படும் பொடி மீண்டும் குண்டு ஆலை செயல்முறைக்கு அனுப்பி சமநிலைப்படுத்தப்பட்டு பின்னர் பூச்சு அல்லது நிறமியாகப் பயன்படுத்த ஏதுவான செதில்களாக மாற்றப்பட்டது.
# அலுமினியம் தூள்

## இவற்றையும் காண்க

- உலோகப் பொடி
# காராளர்

**காராளர்** என்போர் வேளாண்மையை சார்ந்த மக்களாவர்.. இச்சொல் வேளாண் மக்களில் சில வகையினரை குறிக்க பல்வேறு தமிழ் இலக்கியங்களில் பல்வேறு பொருளில் ஆளப்பட்டுள்ளது. இதை வள்ளல் தன்மையைக் குறிக்கும் சொல்லாகவும் வேளாண்மை சார்ந்த மாந்தரில் குறிப்பிட்ட வகை மக்களை குறிக்கும் சொல்லாகவும் இலக்கியங்கள் குறிப்பிடுகின்றன.  
<blockquote>காராளும் கதியினமும் பயிரினமும் கைவகுத்துப்
போராளு முடிவேந்தர் போர்க்கோல மென்னாளுஞ்
சீராளுஞ் செழும்பொன்னித் திருநாடர் புகழ்விளக்கும்
ஏராளும் காராளர் இவர்செய்யும் போராலே - ஏரெழுபது</blockquote>  
<blockquote> “கதிர்முனை தீண்டா காராளன்” </blockquote>  
கருது முனை கூட தீண்டாது தாம் விவசாயம் செய்யாமல் பல ஆட்களை வைத்து வேலை செய்தவர்கள் என்று பொருள். அதாவது பெரிய நிலைப்ரபுத்துவம் படைத்தவர்கள் அல்லது ராஜா என்று அர்த்தம்.
# காராளர்

## மணிமேகலையில் காராளர்

காராளர் என்னும் சொல் முதலில் வரும் தமிழ் இலக்கியம் மணிமேகலை ஆகும். அதில் காராளர் இருந்த நகரமாக சீர்காழி என்னும் சண்பை நகர் இருந்தது.  
<blockquote>ஈங்கிந் நகரத் தியான்வருங் காரணம்
பாரா வாரம் பல்வளம் பழுநிய
காராளர் சண்பை - மணிமேகலை 3:27-29</blockquote>  
<blockquote>காராளர் சண்பையிற் கௌசிகன் மகளே
மாருத வேகனோ டிந்நகர் - மணிமேகலை 7:102-109</blockquote>
# விக்கிப்பீடியா:Statistics/weekly/7-Jun-2015
| 119 | 118.102.228.114 | 0 | 1 | 0 | 0 | 0 | 0 | 0 | 1 | 7 |  |
| 120 | Commons sibi | 0 | 1 | 0 | 0 | 0 | 0 | 0 | 1 | 0 |  |
| 121 | Amuthanan Irapann | 0 | 1 | 0 | 0 | 0 | 0 | 0 | 1 | 0 |  |
| 122 | 138.77.200.171 | 0 | 1 | 0 | 0 | 0 | 0 | 0 | 1 | 0 |  |
| 123 | S. Barath Ramanathan | 0 | 1 | 0 | 0 | 0 | 0 | 0 | 1 | 0 |  |
| 124 | 27.63.108.96 | 0 | 1 | 0 | 0 | 0 | 0 | 0 | 1 | 171 |  |
| 125 | Vvk121 | 0 | 1 | 0 | 0 | 0 | 0 | 0 | 1 | 100 |  |
| 126 | 194.80.232.3 | 0 | 1 | 0 | 0 | 0 | 0 | 0 | 1 | 163 |  |
| 127 | Wieralee | 0 | 1 | 0 | 0 | 0 | 0 | 0 | 1 | 25 |  |
| 128 | 123.238.235.249 | 0 | 1 | 0 | 0 | 0 | 0 | 0 | 1 | 0 |  |
| 129 | DragonflySixtyseven | 0 | 1 | 0 | 0 | 0 | 0 | 0 | 1 | 20 |  |
| 130 | 107.167.107.223 | 0 | 1 | 0 | 0 | 0 | 0 | 0 | 1 | 1 |  |
| 131 | 171.76.144.124 | 0 | 1 | 0 | 0 | 0 | 0 | 0 | 1 | 11 |  |
| 132 | Raimundo Pastor | 0 | 1 | 0 | 0 | 0 | 0 | 0 | 1 | 17 |  |
| 133 | 106.208.208.25 | 0 | 1 | 0 | 0 | 0 | 0 | 0 | 1 | 42 |  |
| 134 | 79.210.169.57 | 0 | 1 | 0 | 0 | 0 | 0 | 0 | 1 | 0 |  |
| 135 | கி. கார்த்திகேயன் | 0 | 0 | 0 | 0 | 0 | 0 | 1 | 1 | 0 |  |
| 136 | Suganya Sugu | 0 | 0 | 0 | 0 | 0 | 0 | 1 | 1 | 0 |  |
| 137 | Anonymus User | 0 | 1 | 0 | 0 | 0 | 0 | 0 | 1 | 0 |  |
| 138 | 101.222.164.115 | 0 | 1 | 0 | 0 | 0 | 0 | 0 | 1 | 0 |  |
| 139 | தனேஷ் | 0 | 0 | 0 | 0 | 0 | 0 | 1 | 1 | 0 |  |
| 140 | Sivam29 | 0 | 1 | 0 | 0 | 0 | 0 | 0 | 1 | 0 |  |
| 141 | 203.115.71.166 | 0 | 1 | 0 | 0 | 0 | 0 | 0 | 1 | 0 |  |
| 142 | 122.174.98.155 | 0 | 1 | 0 | 0 | 0 | 0 | 0 | 1 | 47 |  |
| 143 | Shakko | 0 | 1 | 0 | 0 | 0 | 0 | 0 | 1 | 0 |  |
| 144 | 107.167.108.149 | 0 | 1 | 0 | 0 | 0 | 0 | 0 | 1 | 101 |  |
| 145 | 121.244.95.222 | 0 | 1 | 0 | 0 | 0 | 0 | 0 | 1 | 6 |  |
| 146 | Vee.nakkeeran | 0 | 0 | 0 | 0 | 0 | 0 | 1 | 1 | 0 |  |
| 147 | 107.167.107.62 | 0 | 1 | 0 | 0 | 0 | 0 | 0 | 1 | 101 |  |
| 148 | Rcsprinter123 | 0 | 1 | 0 | 0 | 0 | 0 | 0 | 1 | 18 |  |
| 149 | Breogan2008 | 0 | 1 | 0 | 0 | 0 | 0 | 0 | 1 | 0 |  |
| 150 | 106.206.47.162 | 0 | 1 | 0 | 0 | 0 | 0 | 0 | 1 | 100 |  |
| 151 | 92.96.232.44 | 0 | 1 | 0 | 0 | 0 | 0 | 0 | 1 | 136 |  |
| 152 | 1.39.61.183 | 0 | 1 | 0 | 0 | 0 | 0 | 0 | 1 | 254 |  |
| 153 | 1.39.61.246 | 0 | 1 | 0 | 0 | 0 | 0 | 0 | 1 | 1 |  |
| 154 | மாங்குளம் | 0 | 1 | 0 | 0 | 0 | 0 | 0 | 1 | 6 |  |
| 155 | Rehman | 0 | 1 | 0 | 0 | 0 | 0 | 0 | 1 | 4 |  |
| 156 | 117.193.100.35 | 0 | 1 | 0 | 0 | 0 | 0 | 0 | 1 | 0 |  |
| 157 | 195.132.165.156 | 0 | 1 | 0 | 0 | 0 | 0 | 0 | 1 | 388 |  |
| 158 | 5.144.10.213 | 0 | 1 | 0 | 0 | 0 | 0 | 0 | 1 | 2 |  |
| 159 | 49.15.223.31 | 0 | 1 | 0 | 0 | 0 | 0 | 0 | 1 | 4 |  |
| 160 | Mookandi Arunachalam | 0 | 1 | 0 | 0 | 0 | 0 | 0 | 1 | 205 |  |
| 161 | 107.167.113.47 | 0 | 1 | 0 | 0 | 0 | 0 | 0 | 1 | 165 |  |
| 162 | 112.134.49.110 | 0 | 1 | 0 | 0 | 0 | 0 | 0 | 1 | 3673 |  |
| 163 | 168.235.200.253 | 0 | 1 | 0 | 0 | 0 | 0 | 0 | 1 | 267 |  |
| 164 | 175.157.246.43 | 0 | 1 | 0 | 0 | 0 | 0 | 0 | 1 | 0 | } |
# உலகப் பெருங்கடல்கள் நாள்

**உலகப் பெருங்கடல்கள் நாள்** (*World Oceans Day*) எனும் இந்நாளை ஆண்டுதோறும் உலக நாடுகள் முழுவதும் சூன் 8 ஆம் நாளன்று அனுசரிக்கப்படுகிறது. இந்நிகழ்வை, 1992 ஆம் ஆண்டில் பிரேசிலின், இரியோ டி செனீரோ நகரில் இடம்பெற்ற பூமி உச்சி மாநாட்டில், முதன் முறையாக கனடா இந்நிகழ்வுக்கான கோரிக்கையை முன்வைத்ததை அடுத்து, இது அதிகாரபூர்வமற்ற வகையில் உலகெங்கும் அனுசரிக்கப்பட்டு வந்தது. பின்னாளில், ஐக்கிய நாடுகள் அவை 2008 ஆம் ஆண்டில் இந்நிகழ்வை அதிகாரபூர்வமாக அங்கீகரித்து அறிக்கை வெளியிட்டது. அன்று முதல் உலகளாவிய அளவில் பெருங்கடல் திட்டம் என்ற அமைப்பினால் ஒருங்கிணைக்கப்பட்டு கொண்டாடப்பட்டு வருகிறது.
# உலகப் பெருங்கடல்கள் நாள்

## வாழ்வாதாரத்தில் கடலின் பங்கு

பூமியில் நாம் வாழ்வதற்கு கடல் பெரும்பங்கு வகிக்கிறது, மேலும் கண்டங்களை ஒன்றிணைத்து வாணிபம் செய்யவும், பலநாடுகளின் போக்குவரத்து கடல் மார்க்கமாகவே கையாளப்படுகிறது. கடல் ஒவ்வொரு ஆண்டும் பல மில்லியன் மக்களின் உணவுத் தேவையைப் பூர்த்திசெய்வதோடு, ஆக்சிசன் எனும் உயிரிவாயுவை உற்பத்தி செய்தும், முக்கியமான மருந்துகளின் மூலப்பொருட்களையும் வழங்குகிறது. மேலும், காலநிலை மாற்றங்களைச் சீரமைக்க பேருதவியாக உள்ள இப்பெருங்கடல்கள், சில சமூகத்தினரின் வாழ்வாதாரங்களாக அமைந்துள்ளது.
# உலகப் பெருங்கடல்கள் நாள்

## நோக்கம்

உலகின் கடல்களை பாதுகாப்பதற்காகவும், மற்றும் கெளரவிக்கிற வகையிலும், 'உலக பெருங்கடல்கள் நாள்' ஆண்டுதோறும் அவதானிக்கப்படுகிறது. கடல் ஆக்சிசன், காலநிலை கட்டுப்பாடு, உணவு மூலாதாரங்கள், மருத்துவம், மற்றும் இன்னும் பல வளங்கள் மற்றும் சேவைகள் நமக்கு வழங்குகிறது. உலக பெருங்கடல்கள் நாள், பெருங்கடல் மற்றும் அதன் ஆதாரங்களைப் பாதுகாக்க தனிப்பட்ட, மற்றும் சமூக ஒருங்கிணைப்புடன் நடவடிக்கை எடுக்க ஒரு தனிப்பட்ட வாய்ப்பை ஏற்படுத்துகிறது.
# உலகப் பெருங்கடல்கள் நாள்

## நெகிழியால் சீரழியும் ஆழி

நெகிழி அல்லது பிளாஸ்டிக் (Plastic) எனும், நெடுங்காலம் அழியாத்தன்மை உடைய நெகிழியின் குப்பை கடல்களைச் சீரழிக்கிறது. மேலும், பிளாஸ்டிக் குப்பையைக் கடலில் கொட்டுவதைத் தவிர்க்க வேண்டும் என்பதை வலியுறுத்துவதே இந்த ஆண்டின் (2015) மையப்பொருளாக உள்ளது. நேரடியாகக் கடலில் பிளாஸ்டிக் குப்பை போடப்படுவது மட்டுமில்லாமல், கழிவு நீர் பாதைகள் மூலமாகவும், பெருமளவு நெகிழியின் கழிவு கடலில் கலக்கிறது. இதுபோன்ற கழிவுகள் கடலில் சேரும்போது அது கொஞ்சம் கொஞ்சமாக உடைந்து சிறிய துணுக்குகளாகிவிடுகிறது. நுண் உயிரினங்களும், சிதையாத நெகிழி பைகளை ஆமை போன்ற உயிரினங்களும் உண்டு இறந்துவிடுவது மட்டுமல்லாமல் கடல் உணவு வழியாக மனித உடல்களுக்குள் நெகிழி புகுந்துவிடுகிறது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2024

**"புதிய ஆழங்களை எழுப்பு"** என்பது 2024இன் உலகப் பெருங்கடல் நாளிற்கான கருப்பொருள். இன்றுவரை நமது முயற்சிகள் மேற்பரப்பில் மட்டுமே சறுக்கப்பட்டதால், கடலுடனான நமது உறவு எவ்வாறு விரைவாக மாற வேண்டும் என்பதைக் காண்பிக்க, முடிவெடுப்பவர்கள், பழங்குடித் தலைவர்கள், விஞ்ஞானிகள், தனியார் துறை நிர்வாகிகள், குடிமை சமூகம், பிரபலங்கள் மற்றும் இளைய ஆர்வலர்களுடன் ஐ.நா. அவை இணைந்து செயல்படுகிறது. கடலுக்கான பரவலான உத்வேகத்தை ஊக்குவிக்க, நாம் புதிய ஆழங்களை எழுப்ப வேண்டும்.  
ஐ.நா. உலகப் பெருங்கடல்கள் நாள் 2024, கடலின் பரந்த பரப்பின் வழியாக ஒரு கண்டுபிடிப்புப் பயணத்திற்கு நம்மை அழைத்துச் சென்றது, உலகளாவிய கொள்கை வகுப்பாளர்கள், விஞ்ஞானிகள், மேலாளர்கள், சிந்தனைத் தலைவர்கள் மற்றும் கலைஞர்களின் ஞானத்தையும் நிபுணத்துவத்தையும் பயன்படுத்தி, கடல் மற்றும் அது தாங்கும் அனைத்திற்கும் புதிய புரிதல், இரக்கம், ஒத்துழைப்பு மற்றும் அர்ப்பணிப்பை எழுப்பியது. இந்தத் திட்டம் நமது நீலக் கிரகத்திற்கான நமது கண்ணோட்டங்களையும் பாராட்டையும் விரிவுபடுத்தியது, கடலுடனான நமது உறவுக்கு புதிய அடித்தளங்களை உருவாக்கியது, மேலும் தேவையான மாற்றத்தை நோக்கிய செயல் அலையைத் தூண்டியது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2023

இந்த உலகப் பெருங்கடல் நாளில், அலைகள் மாறிக்கொண்டே இருக்கின்றன. பூமியை நாம் எப்படிப் பார்க்கிறோம் என்பதை மறுவடிவமைக்கவும், கடலையும் நமது நீலக் கிரகத்தையும் பாதுகாப்பதில் ஒரு புதிய உற்சாக அலையை உருவாக்கவும், 2023 ஆம் ஆண்டின் கருப்பொருளான **"கிரகப் பெருங்கடல்"** என கொண்டாடும் சூன் 8 ஆம் திகதி எங்களுடன் சேருங்கள் என ஐ.நா. அவை அழைக்கிறது.  
ஐ.நா. வின் உலகப் பெருங்கடல்கள் நாள் 2023 நிகழ்ச்சியில், முடிவெடுப்பவர்கள், சர்வதேச அரசு ஊழியர்கள், பழங்குடி சமூகங்கள், விஞ்ஞானிகள், தனியார் துறை நிர்வாகிகள், பிரபலங்கள் மற்றும் இளைய ஆர்வலர்கள் கலந்து கொண்டு, இறுதியாக கடலை முதன்மைப்படுத்துவார்கள்.
# உலகப் பெருங்கடல்கள் நாள்

## உலகப் பெருங்கடல்கள் நாள் 2022

உலக பெருங்கடல் நாள் சூன் 8, 2022 அன்று கொண்டாடப்படும். சூன் 8, கொண்டாட்டத்திற்கான நிர்ணயிக்கப்பட்ட திகதியாகும், மேலும் இது ஆண்டுதோறும் ஒரே மாதிரியாக இருக்கும், எனவே நீங்கள் அதை உங்கள் நாட்காட்டியில் சேமிக்கலாம்.  
கொண்டாட்டம் உலகளவில் இருக்கும், பல நேரடி மற்றும் இணைநிலை நிகழ்வுகள், சொற்பொழிவுகள் மற்றும் செயல்பாடுகள். நீங்கள் இப்போது கடலுக்கு ஏதாவது செய்ய விரும்பினால், நீங்கள் காத்திருக்க வேண்டியதில்லை, ஆண்டு முழுவதும் நிறைய நடவடிக்கைகள் மற்றும் நிகழ்வுகள் உள்ளன.  
2022 ஆம் ஆண்டு உலகப் பெருங்கடல் நாளிற்கான கருப்பொருள்; *புத்துயிர் பெறுதல்: பெருங்கடலுக்கான கூட்டு நடவடிக்கை:* "**கடலையும் அது நிலைநிறுத்தும் அனைத்தையும் பாதுகாக்கவும் புத்துயிர் பெறவும் ஒன்றிணைந்து செயல்படும் சமூகங்கள், யோசனைகள் மற்றும் தீர்வுகள் மீது வெளிச்சம் காட்டுதல்.**"
# உலகப் பெருங்கடல்கள் நாள்

## உலகப் பெருங்கடல்கள் நாள் 2021

உலகப் பெருங்கடல்கள் தினம், அன்றாட வாழ்வில் பெருங்கடல்கள் வகிக்கும் முக்கிய பங்கை ஒவ்வொருவருக்கும் நினைவூட்டுகிறது. அவை நமது கிரகத்தின் நுரையீரல்களாகவும், உணவு மற்றும் மருந்துக்கான முக்கிய ஆதாரமாகவும், உயிர்க்கோளத்தின் ஒரு முக்கிய பகுதியாகவும் உள்ளன.  
மனித நடவடிக்கைகளால் கடலில் ஏற்படும் தாக்கம் குறித்து பொதுமக்களுக்குத் தெரிவிப்பதும், கடலுக்கான உலகளாவிய குடிமக்கள் இயக்கத்தை உருவாக்குவதும், உலகப் பெருங்கடல்களின் நிலையான மேலாண்மைக்கான திட்டத்தில் உலக மக்களைத் திரட்டி ஒன்றிணைப்பதும் இந்த நாளின் நோக்கமாகும்.  
சூன் 8, 2021 அன்று நடைபெறும் இரண்டாவது முழுமையான மெய்நிகர் ஐக்கிய நாடுகளின் உலகப் பெருங்கடல் தினக் கொண்டாட்டம், பெருங்கடல்: "**வாழ்க்கை மற்றும் வாழ்வாதாரங்கள்**" என்ற கருப்பொருளை எடுத்துக்காட்டுகிறது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2020

உலகப் பெருங்கடல்கள் நாள் 2020 கருத்துருவாக "**ஒரு நிலையான பெருங்கடல் புதுமைப்புனையும் உறுதியளிப்பு**"  
இந்த ஆண்டின் கருப்பொருளானது, கடலுக்கு சவால்கள் தொடர்ந்து வளர்ந்து வருவதால், புதுமையான தீர்வுகளின் தேவையும் அவற்றை ஒழிக்கும் மக்களும் தேவைப்படுகிறார்கள்.
அதற்காக, ஐ. நா. உலக பெருங்கடல் நாள் 2020 இன் கருப்பொருனது ஒரு நிலையான பெருங்கடலை உருவாக்கவும், புதுமை - புதிய முறைகள், யோசனைகள் அல்லது அதற்கான தயாரிப்புகளை அறிமுகப்படுத்துவது தொடர்பானது என கூறப்படுகிறது.
2021 முதல் 2030 வரை இயங்கும் நிலையில் அபிவிருத்தி, மற்றும் பெருங்கடல் விஞ்ஞானத்திற்கான முன்னணியில் இந்த ஆண்டின் கருப்பொருள் மிகவும் பொருத்தமானது என ஐக்கிய நாடுகள் அவை அறிவித்துள்ளது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2019

உலகப் பெருங்கடல்கள் நாள் 2019 இன் கருப்பொருள், **"பாலினம் மற்றும் பெருங்கடல்கள்"**  
இந்த ஆண்டின் கருப்பொருளான **"பாலினம் & பெருங்கடல்கள்"** என்பது, உலகெங்கிலும் உள்ள பெருங்கடல் பற்றிய கதைசொல்லிகள் மற்றும் பேச்சாளர்கள் பாலின கல்வியறிவை உருவாக்குவதற்கான முன்னோக்குகளைப் பகிர்ந்து கொள்வதோடு கடல் சார்ந்த அறிவியல் ஆராய்ச்சி, மீன்வளம், கடலில் உழைப்பு, கடலில் இடம்பெயர்வு மற்றும் மனித போக்குவரத்து போன்ற கடல் தொடர்பான நடவடிக்கைகளில் பாலின சமத்துவத்தை மேம்படுத்துவதற்கு சாத்தியமான வழிகளைக் கண்டுபிடிப்பார்கள். இதற்காக உலகப் பெருங்கடல் நாளை கொண்டாடும் வகையில் ஐ.நா ஒரு மாநாட்டை நடத்தியது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2018

உலகப் பெருங்கடல்கள் நாள் 2018 இன் கருப்பொருளானது, **"எங்கள் பெருங்கடலை சுத்தம் செய்யுங்கள்"**  
உலகப் பெருங்கடல் நாள் 2018 “எங்கள் பெருங்கடலை சுத்தப்படுத்துங்கள்” என்ற கருப்பொருளைக் கொண்டுள்ளது, இது நியூயார்க்கிலும், மற்றும் உலகெங்கிலும் 40 நிகழ்வுகளிலும் கொண்டாடப்படும் என ஐ.நா.வால் அறிவித்தது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2017

உலகப் பெருங்கடல்கள் நாள் 2017 கருப்பொருள்: **"நமது பெருங்கடல்கள், நமது எதிர்காலம்"**  
பெருங்கடல் திட்டமானது, உலகப் பெருங்கடல் நாளை, நமது கடலையும் அதன் வாழ்க்கையையும் கொண்டாடுவதற்கான ஒரு தனித்துவமான வாய்ப்பாக ஊக்குவித்து ஒருங்கிணைக்கிறது, மேலும் மக்களை நேர்மறையான மற்றும் அதிகாரம் செலுத்தும் வழிகளில் ஈடுபடுத்துகிறது.
இந்த ஆண்டின் உலகப் பெருங்கடல் நாளுக்கான கருப்பொருள், "நமது பெருங்கடல்கள், நமது எதிர்காலம்" என்பது. நெகிழிகளின் மாசுபாட்டிற்கான தீர்வுகளை ஊக்குவிப்பதிலும், ஆரோக்கியமான கடல் மற்றும் சிறந்த எதிர்காலத்திற்கான கடல் குப்பைகளைத் தடுப்பதிலும் பாதுகாப்பு நடவடிக்கையில் கவனம் செலுத்துவதும் ஆகும்.
# உலகப் பெருங்கடல்கள் நாள்

## உலகப் பெருங்கடல்கள் நாள் 2016

உலக பெருங்கடல்கள் நாள் 2016-இன் கருத்துருவாக "**ஆரோக்கியமான கடல்கள், ஆரோக்கியமான கிரகம்**" (*“Healthy Oceans, Healthy Planet”*) என்பதாகும். இந்நாளை 90-க்கும் அதிகமான நாடுகளில், நூற்றுக்கணக்கான இடங்களில் கொண்டாடப்படுகிறது. பல இலட்சக்கணக்கான மக்களை, ஆன்சைட் மற்றும் ஆன்லைன் மூலம் உலகப் பெருங்கடல்கள் நாளுடன் தொடர்புகள் ஏற்படுத்தியுள்ளது. குறுஞ்செய்திச்சேவை இணையமான 65 மில்லியன் மக்களை எட்டியுள்ள துவிட்டரில், இன்சுட்டாகிராம் எனும் மென்பொருள் உதவியுடன், 'உலக பெருங்கடல்கள் நாள்' குறுஞ்செய்திகள், இடுகைகள் என 290 மில்லியன் மக்களை சென்றடைந்துள்ளது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2015

உலகப் பெருங்கடல்கள் நாளை "**ஆரோக்கியமான பெருங்கடல்கள், ஆரோக்கியமான கிரகம்**" (*"Healthy oceans, healthy planet"*) எனும் கருப்பொருள் கொண்டு, இரண்டாண்டுகள் கொண்டாடம் நோக்குடன், இவ்வுலகம் முதல் ஆண்டாக கொண்டாடியது. நீர்வாழ் பிராணிகள் தாவரங்கள், பூங்காக்கள், அருங்காட்சியகங்கள், பொழுதுபோக்கு மையங்கள், இளைஞர் மன்றங்கள், பள்ளிகள், மற்றும் வணிகங்கள் போன்ற இடங்களில் கிட்டத்தட்ட 1000 நிகழ்வுகள் நடைபெற்றது. மேலும், எண்ணற்ற தனிநபர்கள் எங்கள் கடல் ஆரோக்கியத்துடன் இருப்பதற்கு ஏதாவது செய்யவேண்டும் என்ற குறிக்கோளுடன் உலகப் பெருங்கடல்கள் நாளில் கலந்துகொண்டனர் என்பது குறிப்பிடத்தக்கது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2014

2014இன் உலக பெருங்கடல்கள் நாளின் கருப்பொருள் "**"நாம் யாவர்க்கும் கடல்களை பாதுகாக்கும் ஆற்றல் உண்டு**" (* "Together we have the power to protect the ocean"*) எனும் நோக்கத்தில் 2013 முதல் 2014 வரை வலையமைப்புச் சேவையான துவிட்டரில், 700க்கும் மேற்பட்ட குறுஞ்செய்தி பதிவுகள் இடம் பிடித்தது. மேலும், விழிப்புணர்வு ஏற்படுத்தும் வகையில் வேடிக்கைகள், மற்றும் சாதகமான வழிகளில் சொந்த, மற்றும் சமூக ஒற்றுமையுடன் மிகவும் விழிப்புணர்வுடன் ஈடுபட்டனர்.
# உலகப் பெருங்கடல்கள் நாள்

## உலகப் பெருங்கடல்கள் நாள் 2013

2013இன், உலக பெருங்கடல்கள் நாளின், "**"நாம் யாவர்க்கும் கடல்களை பாதுகாக்கும் ஆற்றல் உண்டு**" (* "Together we have the power to protect the ocean"*) என்ற கருப்பொருள் கொண்டு 2013, மற்றும் 2014 வரை நிகழ்வுகளில் 600 க்கும் அதிகமான சேவையாளர்கள் பங்காற்றினர்.
# உலகப் பெருங்கடல்கள் நாள்

## உலகப் பெருங்கடல்கள் நாள் 2012

உலகப் பெருங்கடல்கள் நாள் 2012இன் கருப்பொருள், **"இளைஞர்:அடுத்த அலை மாற்றம்"** (*Youth: the Next Wave for Change*) என்பதாகும். 2012இல் உலக பெருங்கடல்கள் நாளை 55 நாடுகளில் நடந்தது 500 நிகழ்வுகள், பெருங்கடல் திட்டம் சீரமைக்கப்பட்டத் தளமாக தொடங்கப்பட்டது.
# உலகப் பெருங்கடல்கள் நாள்

## உலகப் பெருங்கடல்கள் நாள் 2011

2011ஆம் ஆண்டின் உலகப் பெருங்கடல்கள் நாளின் கருப்பொருள் 2012 போன்றதே, இருப்பினும் கொண்டாட்டங்கள், நிகழ்வுகள் உலகம் முழுவதும் அதிகரித்திருந்தது. ஐ.நா. செய்தியாளர் கூட்டத்திலும், மற்றும் நியூயார்க்கில் உள்ள அதன் தலைமையகத்தில் ஒரு குழுவும், உலகப் பெருங்கடல்கள் நாள் குறித்து விவாதித்தது.